Diari Oficial de la Generalitat Valenciana


Sumari del DOGV 4922, del 12-01-2005 (2004/13466)

Acord de 29 d'octubre de 2004, de la Comissió Territorial d'Urbanisme de València, relatiu a la modificació número 3 del Pla General de Montichelvo.
----------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13216


Data del document
:   29-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Montitxelvo
    * pla d'urbanisme

Acord de 29 d'octubre de 2004, de la Comissió Territorial d'Urbanisme de València, relatiu a la modificació número 3 del Pla General de Montichelvo. [2004/F13227]
  
Vist l'expedient remés per l'Ajuntament de Montichelvo referit a la modificació número 3 del pla general, i de conformitat amb els següents,
  
Antecedents
  
Primer
  
El projecte es va sotmetre a informació pública mitjançant un acord del Ple de l'ajuntament en sessió celebrada el dia 6 de novembre de 2003. Després del pertinent període d'exposició pública, anunciat en el Diari Oficial de la Generalitat Valenciana número 4.640 i en el diari Levante-EMV de 29 de novembre de 2003, durant el qual no es van presentar al·legacions, va ser aprovat provisionalment per unanimitat dels membres presents del Ple en data 16 de febrer de 2004.
  
Segon
  
El projecte consta de memòria i plànols d'informació i d'ordenació.
  
Tercer
  
L'objecte de la modificació és millorar l'accés al poliesportiu municipal, que actualment s'efectua a través del camí d'Aielo, que té aproximadament 4 metres d'amplària i que resulta insuficient per a absorbir de manera adequada l'accés de persones i vehicles que es dirigeixen a aquest equipament públic.
  
Es proposa l'obertura de la secció d'aquest vial, recular l'alineació oficial del costat oest d'aquest, on hi ha un edifici a mig construir des de fa diversos anys i s'ha quedat paralitzada l'obra en fase d'estructura.
  
D'aquesta manera el vial passarà a tindre una secció mitjana d'uns 6 metres i mig d'amplària.
  
Quant a la situació de la modificació, aquesta s'ubica en sòl urbà, d'ús dominant residencial, zona d'ordenació urbanística expansió.
  
Quart
  
Montichelvo compta amb pla general aprovat definitivament per la Comissió Territorial d'Urbanisme en data 5 de novembre de 1998.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 22 d'octubre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU).
  
Segon
  
La documentació està completa, a l'efecte del compliment del que ha preceptuat l'article 27 de la LRAU.
  
Tercer
  
La modificació suposa un increment de 50 metres quadrats de sòl dotacional públic destinat a viari, i és per això que no es menyscaba l'equilibri de dotacions públiques en relació a l'aprofitament que estableix el pla general.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 29 d'octubre de 2004 acorda aprovar definitivament la modificació número 3 del Pla General de Montichelvo.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 d'octubre de 2004- El secretari de la Comissió Territorial d'Urbanisme: Álvaro Aleixandre Ortí.